# ไมคาห์ คริสเตนสัน
ไมคาห์ มาคานาไมคาลานี คริสเตนสัน (เกิด 8 พฤษภาคม ค.ศ. 1993 –) เป็นนักวอลเลย์บอลชายชาวอเมริกัน ในตำแหน่งมือเซตให้กับเซนิต-คาซันและทีมชาติสหรัฐ

 ชีวิตส่วนตัว 
คริสเตนเซนเกิดที่โฮโนลูลู รัฐฮาวาย เป็นบุตรของโรเบิร์ตและชาร์ลีน คริสเตนสัน พ่อแม่ของเขาเข้าเรียนที่มหาวิทยาลัยฮาวายในฮิโล ซึ่งโรเบิร์ต พ่อของเขาเล่นบาสเก็ตบอล และชาร์ลีน แม่ของเขาชนะการแข่งขันวอลเลย์บอลในสหรัฐสามครั้งและได้รับการเสนอชื่อเข้ารับรางวัลออล-เมริกันสองสมัย โจแอนนาน้องสาวของเขาเล่นวอลเลย์บอลในทีมมหาวิทยาลัยเซาเทิร์นยูทาห์ คริสเตนสันเริ่มเล่นวอลเลย์บอลอาชีพในปี ค.ศ. 2005 กับสโมสรเอสิกส์ ควิกซิลเวอร์ เขายังเล่นบาสเก็ตบอลและเป็นผู้เล่นเกเตอเรดสองสมัยในฮาวาย 

 ผลงานระดับอาชีพ 
คริสเตนสันเป็นนักบาสเก็ตบอลและวอลเลย์บอลให้กับโรงเรียนกาเมฮาเมฮาในโฮโนลูลู ซึ่งเขาสำเร็จการศึกษาในปี ค.ศ. 2011 เขาพาทีมคว้าแชมป์ในการแข่งขันชิงแชมป์ระดับรัฐ 3 รายการ (บาสเก็ตบอลในปี ค.ศ. 2009 และ ค.ศ. 2011 และวอลเลย์บอลในปี ค.ศ. 2011) และเล่นการแข่งขันของรัฐทั้งหมดหกรายการ เขาเข้าเรียนที่มหาวิทยาลัยเซาเทิร์นแคลิฟอร์เนียและเล่นให้กับทีมวอลเลย์บอลชายยูเอสซีโทรจันส์ เขาเริ่มเล่นในทีมชาติเยาวชนสหรัฐ ซึ่งได้รับรางวัลเหรียญทองจากการแข่งขันวอลเลย์บอลเยาวชนชายชิงแชมป์นอร์เซกา 2010 ที่แคนาดาและยังลงเล่นในวอลเลย์บอลยุวชนชายชิงแชมป์โลก 2009 ที่อิตาลี ในปี ค.ศ. 2011 เขาได้ลงเล่นให้กับทีมชาติเยาวชนสหรัฐในการแข่งขันวอลเลย์บอลเยาวชนชายชิงแชมป์โลก 2011 ที่บราซิลโดยทีมได้อันดับสี่ ซึ่งเป็นทีมอันดับที่สูงสุดของสหรัฐในการแข่งขันจนถึงปัจจุบัน และเป็นหัวหน้าทีมชาติเยาวชนสหรัฐที่ได้รับรางวัลเหรียญทองในการแข่งขันวอลเลย์บอลเยาวชนชายชิงแชมป์นอร์เซกา 2012 ที่โคโลราโดสปริงส์

เขามีกำหนดลงเล่นให้กับทีมเยาวชนของสหรัฐในปี ค.ศ. 2013 แต่ได้รับคัดเลือกให้เข้าร่วมทีมชาติชุดใหญ่แทน เขาได้เปิดตัวในทีมชาติสหรัฐ ในการแข่งขันชิงแชมป์นอร์เซกา 2013 ที่แคนาดา ซึ่งทีมชาติสหรัฐได้รับรางวัลชนะเลิศ คริสเตนเซนได้รับรางวัลเสิร์ฟยอดเยี่ยมและเซ็ตยอดเยี่ยมในทัวร์นาเมนต์นี้U.S. Men Win 2013 NORCECA Championship  – teamusa.org – 2013-09-28 นอกจากนี้เขายังเข้าร่วมการแข่งขันเวิลด์แกรนด์แชมเปียนคัพ 2013 อีกด้วย ในปี 2014 เขาได้รับรางวัลเหรียญทองจากการแข่งขันเวิลด์ลีกซึ่งจัดขึ้นที่ฟลอเรนซ์ ประเทศอิตาลีUSA upset Brazil to claim second World League title – fivb.org – 2014-07-20 เขาเริ่มเล่นทีมชาติชุดใหญ่เมื่ออายุ 20 ปี ซึ่งเป็นผู้เล่นที่อายุน้อยที่สุดในประวัติศาสตร์ทีมชาติสหรัฐMicah Christenson wins Lloyd Ball Award – dailytrojan.com – 2015-04-28

 สังกัดสโมสร 
  ยูเอสซีโทรจันส์ (2012–2015)
  วอลเลย์ลูเบ (2015–2018)
  โมเดนาวอลเลย์ (2018–2021)
  เซนิต คาซัน (2021–)

 เกียรติประวัติ 
ระดับสโมสร
ซีอีวีแชมเปียนส์ลีก
 16px ฤดูกาล 2017/2018 - ร่วมกับกูชีเนลูเบชีวีตาโนวา

ชิงแชมป์สโมสรโลก
 16px โปแลนด์ 2017 - ร่วมกับกูชีเนลูเบชีวีตาโนวา 

สโมสรภายในประเทศ
 2016/2017 16px อิตาเลียนคัป, ร่วมกับกูชีเนลูเบชีวีตาโนวา 
 2016/2017 16px อิตาเลียนแชมเปียนชิป, ร่วมกับกูชีเนลูเบชีวีตาโนวา 
 2018/2019 16px อิตาเลียนซูเปอร์คัป, ร่วมกับโมเดนาวอลเลย์

 ระดับทีมชาติ 
 2013 16px ชิงแชมป์นอร์เซกา
 2014 16px เวิลด์ลีก
 2015 16px เวิลด์คัพ
 2015 16px ชิงแชมป์นอร์เซกาคัพ
 2015 16px เวิลด์ลีก 
 2016 16px โอลิมปิกฤดูร้อน
 2017 16px ชิงแชมป์นอร์เซกา
 2018 16px เนชันส์ลีก
 2018 16px ชิงแชมป์โลก
 2019 16px เนชันส์ลีก
 2019 16px เวิลด์คัพ

 บุคคล 
 วอลเลย์บอลชายชิงแชมป์นอร์เซกา 2013 "เซ็ตยอดเยี่ยม"
 วอลเลย์บอลชายชิงแชมป์นอร์เซกา 2013 "เสิร์ฟยอดเยี่ยม"
 วอลเลย์บอลชายเวิลด์คัพ 2015 "เซ็ตยอดเยี่ยม"
 วอลเลย์บอลชายชิงแชมป์นอร์เซกา 2017 "ผู้เล่นทรงคุณค่า"
 วอลเลย์บอลชายชิงแชมป์โลก 2018 "เซ็ตยอดเยี่ยม"
 วอลเลย์บอลชายเนชันส์ลีก 2019 "เซ็ตยอดเยี่ยม"
 วอลเลย์บอลชายเวิลด์คัพ 2019 "เซ็ตยอดเยี่ยม"
 วอลเลย์บอลชายเนชันส์ลีก 2022 "เซ็ตยอดเยี่ยม"